মেঘালয়ত ৬ ফেব্ৰুৱাৰি দিনটোত মুখ্য মন্ত্ৰী মুকুল চাংমাকে ধৰি মুঠ ৬১ জনে আগন্তুক বিধানসভা নিৰ্বাচনৰ বাবে মনোনয়নপত্ৰ দাখিল কৰিছে। এই সকলৰ ভিতৰত ১১ জন হ'ল বৰ্তমানৰ বিধায়ক।
মনোনয়ন পত্ৰ দাখিল কৰা প্ৰধান প্ৰাৰ্থীসকলৰ ভিতৰত আছে এন চি পিৰ জন লীছলী কে চাংমা, প্ৰাক্তন কেন্দ্ৰীয় মন্ত্ৰী আগাথা চাংমা (এন পি পি), ৰাজ্যসভাৰ প্ৰাক্তন সাংসদ থমাছ এ চাংমা (এন পি পি), বৰ্তমানৰ বিধায়ক চালেং এ চাংমা (এন চি পি), কংগ্ৰেছী বিধায়ক লেমিনচন ডি চাংমা, প্ৰাক্তন মুখ্য মন্ত্ৰী চালেং মাৰাক (কংগ্ৰেছ), বিধায়ক ৱিন্নাৰছন ডি চাংমা (কংগ্ৰেছ), মুখ্য মন্ত্ৰীৰ পত্নী ডিকানচি ডি শিৰা (কংগ্ৰেছ) আদি।
আনহাতে প্ৰাক্তন মন্ত্ৰী চৈয়দুল্লা নংগ্ৰামে কংগ্ৰেছৰ পৰা টিকট নোপোৱাৰ ফলত তিক্ৰিকিল্লা সমষ্টিৰ পৰা নিৰ্দলীয় হিচাপে নিজৰ মনোনয়ন পত্ৰ দাখিল কৰিছে।
আচিক নেশ্যনেল ভলণ্টিয়াৰ কাউন্সিলৰ প্ৰাক্তন প্ৰধান দিলেচ মাৰাকে ডাডেংগ্ৰীৰ পৰা তেওঁৰ মনোনয়নপত্ৰ দাখিল কৰিছে বুলি জানিব পৰা গৈছে।
আনহাতে ক্ৰীড়া মন্ত্ৰী জেনিথ চাংমা আৰু তেওঁৰ পত্নী সিদ্ধিৰাণী চাংমাৰ লগতে বন মন্ত্ৰী ক্লেমেণ্ট মাৰাকে আজি অন্তিম দিনা মনোনয়নপত্ৰ দিয়াৰ কথা।
এয়া হ'ব মেঘালয়ৰ দশম বিধানসভাৰ নিৰ্বাচন। বৰ্তমান ৰাজ্যখনত মুখ্য মন্ত্ৰী মুকুল চাংমাৰ নেতৃত্বত কংগ্ৰেছে শাসন কৰি আছে। এই নিৰ্বাচনৰ বাবে ৭ ফেব্ৰুৱাৰি, অৰ্থাৎ আজি মনোনয়নপত্ৰ দাখিলৰ অন্তিম তাৰিখ।
উল্লেখযোগ্য যে ত্ৰিপুৰা, নাগালেণ্ডকে ধৰি মেঘালয়তো অলপতে নিৰ্বাচন অনুষ্ঠিত হ'ব। ত্ৰিপুৰাত ১৮ ফেব্ৰুৱাৰিত হোৱাৰ বিপৰীতে নাগালেণ্ড আৰু মেঘালয়ত অনুষ্ঠিত হোৱাৰ কথা ২৭ ফেব্ৰুৱাৰিত। আনহাতে ভোটগণনা হ'ব অবা ৩ মাৰ্চত।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
